जिफ में प्रकाश झा को मिलेगा एक्सीलेंट अचीवमेंट अवाॅर्ड
सिटी रिपोर्टर } सालकी शुरुआत में सिने प्रेमियों के लिए खास फिल्मों का प्रदर्शन किया जाएगा। डॉक्यूमेंट्री, फीचर और बॉलीवुड फिल्मों के साथ टैलेंट की लगेगी भरमार। मौका होगा जयपुर इंटरनेशनल फिल्म फेस्टिवल-2016 का। इसमें कई जानी-मानी हस्तियां उपस्थिति रहेंगी। इसी संदर्भ में बुधवार को सहकार मार्ग स्थित एक होटल में प्रेसवार्ता रखी गई। जिफ के फाउंडर डायरेक्टर हनुरोज ने बताया कि इस बार जिफ में कुछ खास आकर्षण रहेंगे। इसमें फिल्म डायरेक्टर प्रकाश झा को एक्सीलेंट अचीवमेंट अवॉर्ड दिया जाएगा। जयपुर इंटरनेशनल फिल्म फेस्टिवल (जिफ) का उद्घाटन 2 जनवरी को शाम 5 बजे गोलछा सिनेमा में फिल्म डायरेक्टर प्रकाश झा करेंगे।
कार्यक्रम के दूसरे दिन फिल्म आलोचक कोमल नाहटा भी सेशन के दौरान लोगों से रूबरू होंगी। इसके साथ ही इंटरनेशनल फेडरेशन ऑफ फिल्म प्रोड्यूसर्स एसोसिएशन (फिएप) के वाइस प्रेसिडेंट और फिल्म फेडरेशन ऑफ इंडिया के प्रेसिडेंट टी.पी.अग्रवाल समेत देश-दुनिया की जानी-मानी फिल्मी हस्तियां मौजूद रहेंगी। ‘जिफ -2016’ राइटर्स को समर्पित किया गया है। इसमें महिला विषय पर आधारित फिल्में भी आकर्षण का केंद्र रहेंगी। इसमें 6 फिल्मों की स्पेशल स्क्रीनिंग होगी। साथ ही 30 फीचर फिल्में, 17 डॉक्यूमेंट्री फीचर फिल्में, 16 डॉक्यूमेंट्री फिल्में, 15 एनिमेशन शॉर्ट फिल्में, 60 शॉर्ट फिक्शन फिल्में मुख्य आकर्षण रहेंगी।
देश-दुनिया की कुल 152 फिल्मों का प्रदर्शन किया जाएगा। बॉलीवुड सुपर स्टार अमिताभ बच्चन, दीपिका पादुकोण और इरफान खान अभिनीत फिल्म ‘पीकू’ भी दिखाई जाएगी। प्रकाश झा की फिल्म ‘परिणति’ और ‘एसएसजी-2’ की स्पेशल स्क्रीनिंग होगी। जिफ इस बार पेपरलेस होगा। करीब 48 कैटेगरी में अवॉर्ड्स दिए जाएंगे।
स्कूली स्टूडेंट्स के लिए होगी फिल्मों की स्क्रीनिंग
शहरके स्कूली स्टूडेंट्स के लिए प्रेस क्लब सभागार में 4, 5, 6 जनवरी को जिफ में चयनित फिल्मों की स्क्रीनिंग भी होंगी। 3 जनवरी को एसएमएस स्कूल के छात्र द्वारा बनाई फिल्म ‘जस्ट फर्जी’, आदित्य चौकसे निर्देशित ‘यारों समझा करो’ फिल्मों का प्रदर्शन होगा। जनवरी को सुबह 10:30 बजे फिल्म चिल्ड्रन एंड अमरी का प्रदर्शन होगा। 6 जनवरी को फीचर फिल्म, डॉक्यूमेंट्री फीचर फिल्म, डॉक्यूमेंट्री फिल्म, शॉर्ट फिक्शन, फिल्म और स्क्रीनप्ले (शॉर्ट और फीचर) कैटेगरीज में 48 अवॉर्ड दिए जाएंगे। 142 फिल्मों में से 50 अवॉर्ड्स दिए जाएंगे।
hin_Deva hin_Deva hin_Deva hin_Deva hin_Deva hin_Deva